Legend of Aukeleituiat'ku. 67 



A make ua manu nei o Halulu, huhuki ae la ia i na hulu ma ke poo o ua manu 

 la, a kiola mai la i lalo. O keia hulu i hiihuki ia ai e Aukelenuiaiku, lele mai la ia a 

 ma ke alo o Namakaokahai, ike ilio la ia, o na hulu i ke poo o ka manu, o Halulu. 



Maanei, e kamailio uuku kakou no ka manu a me Namakaokahai, i ko laua 

 pili ana ma ke kumu. He kaikunane o Halulu manu, no Namakaokahai, ke 'lii 

 waliine o ka aina o Kalakeenuiakane. A ike o Namakaokaliai ua make o Halulu, 

 kona kaikunane, kahea aku la ia i kona mau kaikunane, ia Kanemoe, Leapua, 

 Kahaumana, Kaneapua. I aku o Namakaokahai ia lakou : "Eia o Hinawaikolii, na 

 hulu i ka lae o Halulu, ua make, ua pepehi ia." A lohe na kaikunane, olelo aku 

 la ia Namakaokahai: "Ua pono no ia ke make, no ka mea, he hana ino kana, he 

 ai i ke kanaka." 



Ma keia make ana o ua manu nei ia Aukelenuiaiku, okioki iho la lakou i ka 

 io, a koala aku la i luna o ke ahi, a ai iho la lakou. Mahope o laila, imi iho la lakou 

 i alanui e hoi ai i lalo nei, aka, e noho ana ia wa, ko Halulu lua, he manu no, o Kiwaha 

 ka inoa. Haawi mai la ia ia Aukelenuiaiku i alanui. Oia ke anuenue poomuku, 

 ekolu ano, he lenalena, he ula, he omaomao. A malaila lakou i hoi ai a hiki i lalo. 



Ma keia man hana o pau a Aukelenuiaiku, ua mahalo na kanaka eha ia ia, no 

 kona malama ana ia lakou i loko o ka make, a me ke alanui kahi o lakou i hoi ai i 

 lalo, a ua aloha lakou ia ia. 



KA HOI ANA O AUKELENUIAIKU I LALO, ME NA KANAKA. 



A hiki o Aukelenuiaiku i lalo me na kanaka, lawe ae la o Kiwaha i ke alanui 

 anuenue i ka pali, mahope o laila, ninau aku o Aukelenuiaiku i na kanaka: "Heaha 

 ka oukou mau mea ono?" I mai lakou: "He ko ka'u, he uwala ka'u, he maia ka'u, 

 he kalo ka'u." Olelo aku o Aukelenuiaiku ia lakou: "He kapu ke ko na kuu 

 keiki, ina e ai, o kona manawa ia e make ai, pela ka uala, ka maia, ke kalo, nolaila, 

 mai noho oukou a lalau i keia mau mea a pau loa ke hele kakou ma ke alanui, o make 

 oukou." A pau ke ao ana o Aukelenuiaiku ia lakou, alalia, hele aku la lakou. Ma keia 

 hele ana aole lakou i malama i na olelo a Aukelenuiaiku. O ke kanaka puni ko, lalau 

 aku la ia i ka puna o ke ko, a make iho la ia ; pela lakou a pau loa eha, ua make lakou, 

 mamuli o ka lakou mau mea i ono ai, a papale i na olelo ao a Aukelenuiaiku. 



A pau lakou i ka lilo i ka make, koe iho la o Aukelenuiaiku, hoi aku la ia a hiki i ka 

 hale, ike mai la ka wahine me na kaikoeke, uwe mai la, a halawai ae la lakou me ka oluolu 

 aloha. Mahope o keia halawai ana, noho pu iho la laua, he kane a he wahine, ma keia 

 noho ana ua uhi ia ko laua mau manao i ke aloha a me ke manao, a hala ka wa loihi 



